CELEX: C2005/115/48
Language: sl
Date: 2005-05-14 00:00:00
Title: Zadeva T-92/05: Tožba Movingpeople.net International B.V.proti Uradu za usklajevanje na notranjem trgu (znamke in modeli), vložena dne 25. februarja 2005

14.5.2005   
            
            
               SL
            
            
               Uradni list Evropske unije
            
            
               C 115/26
            
         Tožba Movingpeople.net International B.V.proti Uradu za usklajevanje na notranjem trgu (znamke in modeli), vložena dne 25. februarja 2005
   (Zadeva T-92/05)
   (2005/C 115/48)
   Jezik, v katerem je bila tožba vložena: angleščina
   Movingpeople.net International B.V., s sedežem v Helmondu (Nizozemska), ki jo zastopata G.S.C.M. van Roeyen in T. Berendsen, lawyers, je dne 25. februarja 2005 na Sodišču prve stopnje Evropskih skupnosti vložila tožbo proti Uradu za usklajevanje na notranjem trgu (znamke in modeli).
   Thomas Schäfer s prebivališčem v Schashagnu (Nemčija) je bil tudi stranka v postopku pred Odborom za pritožbe.
   Tožeča stranka Sodišču prve stopnje predlaga, naj:
   
               —
            
            
               razveljavi izpodbijano odločbo v tej meri, da bo prijava znamke Skupnosti št. 1 997 733 sprejeta za vse prijavljene proizvode iz razredov 10, 12 in 20;
            
         
               —
            
            
               UUNT in/ali nasprotni stranki naloži plačilo stroškov.
            
         Tožbeni razlogi in bistvene trditve
   
               Prijavitelj znamke Skupnosti:
            
            
               Movingpeople.net International B.V.
            
         
               Znamka Skupnosti, ki je predmet prijave:
            
            
               Figurativna znamka „movingpeople.net“ za proizvode iz razredov 10, 12 in 20 (vozila; vozila za premikanje po zemlji, zraku ali vodi, …; vsi prej navedeni proizvodi, narejeni posebej za invalide in druge osebe, potrebne pomoči; …) — prijava št. 1 997 733
            
         
               Imetnik znamke ali znaka, navajanega v postopku z ugovorom:
            
            
               Thomas Schäfer
            
         
               Znamka ali znak, navajan v postopku z ugovorom:
            
            
               Nacionalna besedna znamka „MOVING PEOPLE“ za proizvode in storitve iz razredov 12 in 37 (vozila; leteča vozila, električni invalidski vozički in vozički za bolnike, ..)
            
         
               Odločba Oddelka za ugovore:
            
            
               Zavrnitev prijave znamke Skupnosti za izpodbijane proizvode
            
         
               Odločba Odbora za pritožbe:
            
            
               Zavrnitev pritožbe
            
         
               Tožbeni razlog:
            
            
               Kršitev člena 8(1)(b) Uredbe Sveta št. 40/94